Es-mil-e-ua-net-III-WEB	Pr’amor que m’encanten es cançons acompanhades damb melodies de laüt, e son çò que mès me shaute deth mon.” Alavetz Alí-Nur didec: “Ò Doça-Amiga!” E responec aguesta: “Ò senhor mèn!” E didec Alí-Nur: “Pera mia vida, se m’estimes un shinhau, te prègui que cantes entà complàder ad aguest pescador, que tant desire entener-te.” E Doça-Amiga, en enténer aguestes paraules deth sòn estimat Alí-Nur, cuelhec eth laüt de seguit, pulsèc es còrdes, executèc un preludi qu’auec d’encantar as presentes, e dempús cantèc aguestes dues estròfes: